Angela Ospina de Nicholls

Angela Mercedes Ospina Baraya, ezkontzaz Angela Ospina de Nicholls (Bogota, Kolonbia, 1957ko abenduaren 17a) kolonbiar politikari, filosofo, hezitzaile eta diplomazialaria da, Kolonbiako Alderdi Kontserbadoreko kidea.

Ospina aholkularia izan zen Justizia Ministerioan, Incoder-aren (Nekazaritza Erreformarako Kolonbiako Institutua) aholkularia, Pertsonen Salerosketari buruzko Pentsamendu Zentroaren sortzaileetako bat eta zuzendaria, Gai Berezietako Presidente Kontseilaria, eta Alderdi Kontserbadoreko presidenteordea ere izan zen, zeina bere herenaitona Mariano Ospina Rodríguezek sortu baitzuen.

Kolonbiak Mexikon izan zuen enbaxadorea izan zen.

 Bizitza 

 Familia 
Angela Ospina de Nicholls Kolonbiako Ospina familiakoa  da, eta enpresari eta politikari kontserbadore garrantzitsuak nabarmentzen dira bere familian. Izan ere, bere familiak sortu zuen alderdia.

Angela Mariano Ospina Hernandez politikari eta diplomatikoaren eta Elena Baraya Gonzalezen alaba da. Rodolfo, Rafael, Lisandro, Mariano, Javier eta Patricia Ospina Baraya haurrideak dira.

Aita Mariano Ospina Perez politikariaren — Kolonbiako presidentea 1946tik 1950era—   eta haren emazte Bertha Hernandez ekintzaile eta politikariaren semea zen. Aldi berean, Mariano Tulio Ospina Pérez enpresariaren anaia zen, eta biak Tulio Ospina Vasquez jakintsuaren semeak.

Tulio, berriz, Pedro Nel Ospina politikari eta militarraren anaia zen, Kolonbiako presidentea izan zena 1922 eta 1926 artean; Mariano Ospina Rodriguezen seme-alabak ziren, Alderdi Kontserbadorearen sortzaileetakoa Jose Eusebio Caro poetarekin, eta Kolonbiako presidentea 1858 eta 1861 artean; eta Pastor Ospina Rodriguez politikariaren lobak.

 Ezkontza eta ondorengotza 
Angela Calixto Nicholls Sanchez jatorri hispaniar-britainiarreko kolonbiarrarekin ezkondu zen Itagüín, 1976ko urtarrilean. Calixto Ángelarekin bere hiru alabak izan zituen, Sabina, Valeria eta Úrsula Nicholls Ospina.

 Pastranatarrekin harremana 
Sabina Nicholls alaba nagusia Andres Pastrana Arango politikari eta Kolonbiako presidente ohiaren eta Nohra Puyana kazetariaren seme zaharrenarekin, Santiago Pastrana Puyana, ezkondu zen.

Ezkontza ez zen kointzidentzia bat izan, familiak XX. mendearen erdialdetik egon baitziren erlazionatuta. Sabinaren birraitona, Mariano Ospina Perez, Misael Pastrana Borreroren aitabitxi politikoa zen, Andresen aita, eta izatez Pastrana izan zen 1976an hil zen Ospinaren legatuarekin jarraitu zuena.

 Erreferentziak 

 Kanpo estekak 

Kategoria:Bogotarrak
Kategoria:Kolonbiako politikariak
Kategoria:Emakume politikariak
Kategoria:Emakume filosofoak
Kategoria:Kolonbiako diplomazialariak
Kategoria:Emakume diplomazialariak